**OBRAZLOŽENJE**

**uz I. Izmjene i dopune proračuna Općine Pokupsko za 2023. godinu**

**UVOD**

Sukladno članku 45. i 164. Zakona o proračunu (NN broj 144/21) uz I. Izmjene i dopune proračuna Općine Pokupsko daje se obrazloženje izmjena i dopuna proračuna.

**OBRAZLOŽENJE I. Izmjena i dopuna proračuna Općine Pokupsko za 2023. godinu**

Obrazloženje programa:

**PROGRAM 0111 JAVNA UPRAVA I ADMINISTRACIJA**

0111 Javna uprava i administracija:

U okviru ovog programa povećavaju se financijski rashodi za iznos od 9.000,00 eura za obradu zahtjeva za odobrenje kratkoročnog kredita za premošćivanje jaza, a vezano uz projekt Sanacija nerazvrstanih cesta oštećenih u potresu.

Program 0114 PROGRAM ZAŽELI:

U okviru ovog programa preraspoređuju se sredstva po rashodima unutar programa.

1116 SANACIJA POSLJEDICA POTRESA (28.i29.12.2020)

T160002 SANACIJA NERAZVRSTANIH CESTA OŠTEĆENIH U POTRESU:

U okviru ovog projekta povećavaju se rashodi za 4.839.595,07 eura, a odnose se na projekt sanacije nerazvrstanih cesta oštećenih u potresu koji se financiraju putem jednostavne izravne dodjele iz Fonda solidarnosti.

T160004 SANACIJA JAVNIH ZGRADA OŠTEĆENIH U POTRESU

U okviru ovog projekta preraspoređuje se trošak s konta 451 u iznosu od 18.000,00 eura na 323 za elaborate za rušenje i rušenje.

**Program 0131 PROGRAM DRUŠTEVNIH DJELATNOSTI:**

A101318 ŠKOLSTVO:

U okviru ove aktivnosti rashod planiran za troškove prehrane se stavlja na 0,00 eura, i preraspoređuje se na trošak stipendije i subvenciju škole u prirodi.

A101319 PREDŠKOLSKI ODGOJ:

Unutar ove aktivnosti mijenjaju se izvori financiranja, jer smo dobili ugovor od Središnjeg državnog ureda za demografiju i mlade u iznosu 18.876,00eura za razvoj i održavanje predškolske djelatnosti i prijavili smo se na natječaj Zagrebačke županije za sufinanciranje predškolskog programa.

**PROGRAM 0141 ODRŽAVANJE KOMUNALNE INFRASTRUKTURE:**

A001416 JAVNA RASVJETA:

Unutar ove aktivnosti smanjuje se trošak predviđen za el.energiju, jer Vlada RH sufinancira dio troška i dio se preraspoređuje na trošak održavanja javne rasvjete.

A101418 TOPLANA:

U okviru ove aktivnosti povećava se rashod za usluge tekućeg održavanje u iznosu od 5.709,40 eura.

**PROGRAM 0151 JAVNI OBJEKTI:**

A001512 DJEČJI VRTIĆ:

U okviru ove aktivnosti dodaju se rashodi za nabavu opreme i dodatna ulaganja na imovini. Općina je prijavila projekt Središnjem državnom uredu za demografiju i mlade za opremanje vanjskog prostora vrtića spravama. Također planira se trošak dodatnog ulaganja na objekt zbog potrebe dodatnog kapaciteta prostora.

A001530 BRODARNICA S NADSTREŠNICAMA:

Planira se dokup snage el. energije u iznosu od 500,00 eura.

**IZGRADNJA KOMUNALNE INFRASTRUKTURE:**

PROGRAM 1704 JAVNE ZELENE POVRŠINE:

K440002 DJEČJA IGRALIŠTA S OPREMOM:

U okviru ovog projekta prijavljen je trošak nabave opreme u iznosu od 80.000,00 eura Zagrebačkoj županiji.

PROGRAM 1706 JAVNA RASVJETA

K660001 JAVNA RASVJETA:

U okviru ovog projekta smanjuje se iznos planiran za najam LED rasvjetnih tijela kako bi se zamijenila energetski neučinkovita rasvjetna tijela i smanjio trošak električne energije.

PROGRAM 1707 GROBLJA (POGREBNI CENTRI)

K770004 GROBLJE HOTNJA:

U okviru ovog projekta povećavaju se planirani rashodi za izgradnju ograde na groblju i stručni nadzor nad radovima za iznos od 31.437,12 eura koji je prijavljen Zagrebačkoj županiji.